CELEX: 62012CN0522
Language: fi
Date: 2012-11-19 00:00:00
Title: Asia C-522/12: Ennakkoratkaisupyyntö, jonka Bundesarbeitsgericht (Saksa) on esittänyt 19.11.2012 — Tevfik Isbir v. DB Services GmbH

2.2.2013   
            
            
               FI
            
            
               Euroopan unionin virallinen lehti
            
            
               C 32/5
            
         Ennakkoratkaisupyyntö, jonka Bundesarbeitsgericht (Saksa) on esittänyt 19.11.2012 — Tevfik Isbir v. DB Services GmbH
   (Asia C-522/12)
   2013/C 32/06
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Valittaja: Tevfik Isbir
   
      Vastapuoli: DB Services GmbH
   
      Ennakkoratkaisukysymykset
   
   
               1)
            
            
               Onko direktiivin 96/71/EY (1) 3 artiklan 1 kohdan [toisen luetelmakohdan] c alakohdan käsitettä ”vähimmäispalkat” tulkittava siten, että se kuvaa vastiketta, jonka työnantaja maksaa työntekijän työsuorituksesta, joka on direktiivin 3 artiklan 1 kohdan ensimmäisessä virkkeessä mainittujen lakien, asetusten tai hallinnollisten määräysten taikka yleissitovan työehtosopimuksen mukaan korvattava yksinomaan ja täysimääräisesti työehtosopimuksen mukaisella vähimmäispalkalla (”normaali suoritus”) ja että sen vuoksi vähimmäispalkan maksamista koskevaa velvoitetta voivat vähentää vain sellaiset työnantajan suoritukset, jotka ovat vastiketta tästä normaalista suorituksesta ja joiden on oltava työntekijän käytettävissä viimeistään asianomaista palkanmaksukautta koskevana maksupäivänä?
            
         
               2)
            
            
               Onko direktiivin 96/71/EY 3 artiklan 1 kohdan [toisen luetelmakohdan] c alakohdan käsitettä ”vähimmäispalkat” tulkittava siten, että se on esteenä kansallisille oikeussäännöille ja käytännöille, joiden mukaan työnantajan suorituksia ei voida pitää vähimmäispalkan osina eikä niitä siten voida vähentää vähimmäispalkkaa koskevasta saatavasta, jos työnantaja maksaa työehtosopimukseen liittyvän velvoitteen perusteella nämä suoritukset,
               
                           —
                        
                        
                           jotka on työehtosopimuspuolten ja kansallisen lainsäätäjän tahdon mukaan tarkoitettu kartuttamaan työntekijöiden omaisuutta,
                           ja tätä tarkoitusta varten
                        
                     
                           —
                        
                        
                           työnantajan työntekijälle kuukausittain maksamat suoritukset sijoitetaan pitkäaikaisesti esimerkiksi maksuna säästöjärjestelmään, maksuna asuinrakennuksen rakentamista tai ostamista varten tai pääomahenkivakuutukseen suoritettuna maksuna, ja
                        
                     
                           —
                        
                        
                           niitä tuetaan valtion maksamilla avustuksilla ja verohelpotuksilla, ja
                        
                     
                           —
                        
                        
                           työntekijä voi määrätä näistä maksuista vasta usean vuoden määräajan jälkeen ja
                        
                     
                           —
                        
                        
                           kuukausittain kiinteänä summana suoritettavien maksujen suuruus riippuu yksinomaan sovitusta työajasta, ei sen sijaan työstä maksettavasta korvauksesta (”maksut työntekijöiden säästöjärjestelmiin”)?
                        
                     
         
      (1)  Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annettu Euroopan parlamentin ja neuvoston direktiivi 96/71/EY (EYVL L 18, s. 1)